《同半峰和尚访释云谷》
明代·皇甫汸

法侣逢罗什，冥心契远公。持经自葱外，结宇共林中。

石壁初经面，溪泉近始通。坐来花落后，何物解论空。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。